EkBass/fiwiki-20250220-pages-articles huggingface dataset:
Koloúmpo

Koloúmpo (; myös Kolúmbo) on aktiivinen merenalainen tulivuori Egeanmerellä Kreikan alueella Santorínin saariryhmän koillispuolella. Koloúmpo on osa Santorínin vulkaanista kompleksia yhdessä noin 20 pienemmän, saariryhmän koillispuolella sijaitsevan vedenalaisen tulivuoren kanssa. Se sijaitsee noin kahdeksan kilometriä koilliseen Santorínin pääsaaren Thíran Koloúmpoksen niemestä. Tulivuoren korkein kohta sijaitsee noin 18 metrin syvyydessä merenpinnasta. Vuoren kraatterin seinämien korkeus on noin 500 metriä ja sen kalderan halkaisija on noin 1,5 kilometriä. Koloúmpo purkautui rajusti 27. syyskuuta vuonna 1650. Purkauksessa syntyneet pyroklastiset virtaukset levisivät läheisille Santorínin saarille, jolloin 70 ihmistä ja useita eläimiä kuoli. Purkaus synnytti tilapäisen kelluvan saaren, josta vuori on myös saanut uimiseen (κολυμπάω, kolympáo) viittaavan nimensä. Tämän jälkeen tulivuori romahti kalderaksi. Tämä synnytti tsunamin, joka kulkeutui 150 kilometrin päähän ja aiheutti tuhoja lähisaarille. Tämän jälkeen tulivuori ei ole purkautunut. Vuonna 2006 tutkijat havaitsivat kuitenkin jäänteitä pyroklastisista virtauksista vuoren lähistöllä. Näiden virtausten arvioidaan jatkuneen käytännössä koko ajan vuoden 1650 purkauksen jälkeen. == Lähteet == Luokka:Kreikan tulivuoret Luokka:Thíra
Canelonesin viinialueet

Canelonesin viinialueisiin kuuluu suurin osa Uruguayn viinitarhoista. Laajimmat viinitarhat sijaitsevat departementin lounaisosassa Juanicon ja Progreson kaupungeissa. Tätä tiheästi viljeltyä aluetta voidaan kutsua Uruguayn viinikeskukseksi. Tannat-köynnöksien istuttaminen on koko maailman osalta keskittynyt näille alueille. ==Rypälelajikkeet== Viinejä valmistetaan alueella muistakin rypäleistä kuin Tannatista. Valkoisia lajikkeita ovat Chenin Blanc, Sauvignon Blanc, Pinot Blanc ja Chardonnay, ja punaisista lajikkeista yleisimpiä ovat Shyrah, Cabernet Franc ja Merlot. Lisäksi viljellään paria italialaista rypälettä Nebbioloa and Marzeminoa. ==Maaperä== Maisema, jossa useimmat Canelones viinitarhat sijaitsevat, on tasaista ja melko alavaa - kaukana yleisestä Etelä-Amerikan viininviljelyseuduista, jotka ovat tyypillisesti täynnä kaktuksia ja karut Andit taustalla. Korkeuserot Progreson ja Canelonesin kaupunkien välillä on vain 30 metriä. Tältä osin on alue lähempänä Libournen aluetta Ranskassa kuin Lujan de Cuyoa Argentiinassa. Koilliseen mentäessä löytyy hiukan vaihtelevampaa maastoa Cuchilla Granden kukkuloilla, mutta sitä ei ole vielä kuitenkaan otettu viininviljelyn käyttöön. ==Ilmasto== Canelones on myös ilmastoltaan maltillinen niin kuin topografisesti. Vaikka alue sijaitsee 33. ja 34. leveyspiirien välissä, on ilmasto alueella lempeä. Vuosittaiset lämpötilan vaihtelut ovat vähäisiä, joten alueella on suhteellisen pitkä kasvukausi. Canelonesin viininviljelijät eivät ujostele huomauttaa yhtäläisyyksistä Canelonesin ja Bordeaux'n alueilla ilmaston suhteen; väitteen takana ovat meteorologiset tutkimukset. ==Ala- alueet== === Juanico === Juanico on kehittymässä olevan Uruguayn teollisuuden sydänmaita ja sijaitsee vain 16 km:n päässä pääkaupungista Montevideosta.http://www.wine-searcher.com/regions-juanico Juanicon alue on alavaa, 30-60 metriä merenpinnan yläpuolella ja erittäin tasaista. Vähäisen maankorkeuden vaihtelun vuoksi maaston vaikutus viineihin on vähäistä. Juanicoa ympäröivissä viinitarhoissa on istutettu runsaasti Tannat-rypälettä, enemmän kuin missään muualla. Rypäleelle ihanteellisessa maastossa se tuottaa runsaita, tanniinisia punaviinejä. Alueella ei kasvateta pelkästään Tannatia vaan myös muita tunnettuja rypäleitä: valkoisista Chenin Blanc, Chardonnay, Sauvignon Blanc ja Pinot Blanc sekä punaisista Syrah, Cabernet Franc ja Merlot. === Progreso === == Lähteet == ==Aiheesta muualla== * * Establecimiento Juanicó Luokka:Uruguaylaiset viinit Luokka:Viininviljely
Samettisumakki

Samettisumakki eli virginiansumakki (Rhus typhina, synon. Rhus hirta) on itäisessä Pohjois-Amerikassa alkuperäisenä kasvava ja Euroopassa koristepensaana viljelty sumakkikasvilaji. Samettisumakki kasvaa 2–5 metriä korkeaksi. Sen lehdet ovat parilehdykkäiset. Suikeita sahalaitaisia lehdyköitä on 5–10 paria. Samettisumakin kukinto on pysty ja kapeasti kartiomainen, kukkiessaan väriltään vihertävä. Hedelmät ovat punaisia, tiheästi karvaisia luumarjoja. == Lähteet == == Aiheesta muualla == * Suomen Lajitietokeskus: Samettisumakki (Rhus typhina) * Arboretum Mustila: Samettisumakki (Rhus typhina) * ITIS: Rhus hirta * United States Department of Agriculture (USDA): Rhus typhina Luokka:Sumakkikasvit
Tom Longstaff

Thomas "Tom" George Longstaff (15. tammikuuta 1875 Kingston upon Hull - 26\. kesäkuuta 1964 Achiltibuie) oli brittiläinen vuorikiipeilijä. Longstaff valloitti 7 120 metriä korkean Trisulvuoren vuonna 1907 ja oli tuolloin maailman korkeimmalle päässyt ihminen. Hänet tunnetaan lisäksi yrityksestään päästä Gurla Mandhatan huipulle vuonna 1905 sekä Siachenin jäätikön löytämisestä. Longstaff oli mukana Mount Everestin tutkimusretkellä vielä vuonna 1922 lääkintävastaavana ja eräänlaisena ryhmän isähahmona. Hän sai saavutuksistaan olympiakultamitalin Chamonix’n olympialaisten 1924 yhteydessä. == Lähteet == Luokka:Brittiläiset vuorikiipeilijät Luokka:Brittiläiset olympiavoittajat Luokka:Vuonna 1875 syntyneet Luokka:Vuonna 1964 kuolleet
Keinotekoinen juusto

Keinotekoiset juustot ovat juustomaisia tuotteita, joita valmistetaan muun muassa soijapavuista, riisistä ja manteleista. Keinotekoisia juustoja on saatavilla useissa eri muodoissa. Keinotekoisia juustoja käytetään yleensä erilaisista ruokavaliollisista syistä, esimerkiksi vegaanissa ruokavaliossa. Myös uskonnollisista syistä ja maitoallergian johdosta voidaan käyttää keinotekoisia juustoja. Keinotekoisten juustojen rasvapitoisuus on maidosta valmistettuihin juustoihin verrattuna alhainen, samaa luokkaa vähärasvaisten juustojen kanssa. Keinotekoiset juustot eivät sisällä kolesterolia ja sisältävät yleensä soijaproteiinia ja isoflavoneja. Useisiin soijapohjaisiin juustoihin lisätään kalsiumia. luokka:Juustot Luokka:Kasvisruoat
Yön laulajatar – Kaikki levytykset 1974–1979

Yön laulajatar – Kaikki levytykset 1974–1979 on laulaja Vera Teleniuksen vuosina 1974–1979 levyttämä kokoelma-albumi. Albumille on koottu näiden vuosien nauhoitukset laulajalta. Levyn julkaisi CD-versiona Rocket-Records vuonna 2011. Levylle on koottu kaikki kappaleet levyiltä Yön laulajatar ja Kiitos paljon kiitos vaan. == Kappaleet == #Yön laulajatar #Kultakäädyt / On ero pojalla ja pojalla #Meripojan laulu #Domino #En kadu mitään #Sä muistat vielä varmaan #Itke en lemmen tähden #Mä olen nainen #Voin rakkauden antaa #Muisto #Ruusuinen hetki #Hymni rakkaudelle #Kurjet #Seison rannalla #Pilvilinnat #Kyyneleet #Oi nainen #Nuoruuteni on ohi #Missä armaani vieläkin viipyy #Harlekiino #Suru #Kielletyt leikit #Älä sano nyt mitään #Odota #Milord #Meri kuutamolla == Lähteet == * Luokka:Vuoden 2011 kokoelma-albumit Luokka:Vera Teleniuksen albumit Luokka:Rocket Recordsin albumit
New Orleansin roomalaiskatolinen arkkihiippakunta

New Orleansin roomalaiskatolinen arkkihiippakunta on roomalaiskatolisen kirkon hiippakunta, jonka toimialuetta on Itä-Louisiana. Paavi Pius VI korotti sen hiippakunnaksi Espanjan hallintoaikana 25. huhtikuuta 1793, mikä tekee siitä Yhdysvaltojen toiseksi vanhimman hiippakunnan. Hiippakunnan katedraali on nimetty Ranskan kuninkaan Ludvig Pyhän mukaan. Nykyinen arkkipiispa on vuodesta 2009 ollut Gregory Michael Aymond. ==Arkkipiispat== *Antoine Blanc (1850–1860) *Jean-Marie Odin (1861–1870) *Napoléon-Joseph Perché (1870–1883) *Francis Xavier Leray (1883–1887) *Francis Janssens (1888–1897) *Placide Louis Chapelle (1897–1905) *James Blenk (1906–1917) *John Shaw (1918–1934) *Joseph Rummel (1935–1964) *John Cody (1964–1965) *Philip Hannan (1965–1989) *Francis Bible Schulte (1989–2001) *Alfred Clifton Hughes (2002–2009) *Gregory Michael Aymond (2009– ) == Lähteet == Luokka:Kristinusko Louisianassa Luokka:Yhdysvaltain katoliset hiippakunnat
Tietokonemuseo

thumb|Tietokonemuseo Tietokonemuseo on tietokoneiden ja ohjelmistojen historian säilyttämiseksi tarkoitettu museo eli pysyvä, taloudellista hyötyä tavoittelematon, yhteiskuntaa ja sen kehitystä palveleva laitos. Jotkin tietokonemuseot sijaitsevat osana laajempaa kokonaisuutta, kuten lontoolaisessa Science Museumissa tai müncheniläisessä Deutsches Museumissa. Kaliforniassa sijaitseva Computer History Museum, Paderbornissa sijaitseva Heinz Nixdorf MuseumsForum ja Bletchley Parkissa sijaitseva The National Museum of Computing taas ovat pelkästään tietokoneille omistettuja museoita. Jotkin museot ovat erikoistuneet tietokoneiden varhaishistoriaan, joka alkoi ensimmäisten henkilökohtaisten tietokoneiden kehittymisen myötä. Toiset museot keskittyvät enemmän tutkimukseen ja historian säilyttämiseen, toiset opetukseen ja viihteeseen. Suomen tietokonemuseo toimii Jyväskylässä. Myös Tekniikan museossa Helsingissä on esillä Suomen tietokoneiden historiaa. Termiä "museo" käytetään myös verkossa olevien kokoelmien yhteydessä. Verkossa toimivien museoiden laatu ja toimintapa vaihtelevat laajalti. Jotkin verkkomuseot esittelevät tietokoneiden kuvia, ja toiset taas keräävät kokoelmaa ja pyrkivät säilyttämään tietokoneiden historiaa. Verkkomuseot poikkeavat perinteisistä museoista lähinnä siinä, että verkkomuseoiden kokoelmiin ei voi tutustua fyysisesti. == Katso myös == * Suomen pelimuseo == Verkkomuseoita == Alla on lueteltu verkossa toimivia merkittäviä tietokoneisiin keskittyneitä museoita. * bitsavers - kattava ohjelmisto- ja dokumenttiarkisto * http://www.feb- patrimoine.com/english/bull_computer_index.htm * Charles Babbage Institute * Computer History Museum * Columbia University Computing History * Early Office Museum * ENIAC Museum, University of Pennsylvania * IBM Archives * Information Processing Society of Japan – IPSJ Computer Museum * Living Computer Museum - sallii rekisteröityneiden käyttäjien kirjautua telnet-yhteydellä museon kokoelmissa oleviin laitteisiin * old-computers.com * Russian Virtual Computer Museum * The Apple Museum - museon kokoelmissa on yli 350 Applen tuotetta * The Computer Collector * Virtual Museum of Computing * Tietokonemuseo.net Luokka:Museot aloittain Luokka:Tietotekniikka ja yhteiskunta
Omenaruusu

Omenaruusu (Rosa rubiginosa) on Euroopassa alkuperäisenä kasvavaDen virtuella floran: Äppelros (Rosa rubiginosa L.): Levinneisyys Maan pohjoispuolella. pensasruusu, joka on myös koristekasvi. Omenaruusu kasvaa 1–3 metriä korkeaksi pensaaksi. Sen varren piikit ovat kahdenlaisia: ohuita, suoria tai kynsimäisiä vankkoja. Lehden lehdykät ovat kooltaan 1–3 senttimetriä. Ne ovat muodoltaan puikean soikeita, hapsi- ja nystykarvaisia. Omenaruusun kukat ovat punaiset. Kiulukka on soikea ja kalju. Omenaruusu kasvaa luonnonvaraisena Pohjoismaiden eteläosissa, Ruotsissa, Norjassa ja Tanskassa, mutta ei Suomessa. Sen luonnonkasvupaikkoja ovat muun muassa lehtoniityt, hakamaat ja pensaikot. == Lähteet == == Aiheesta muualla == * Kasviatlas: Omenaruusu (Rosa rubiginosa) Suomessa. * ITIS: Rosa rubiginosa Luokka:Ruusulajit
Gallianruusu

Gallianruusu (Rosa gallica) on keski- ja eteläeurooppalainen pensasruusu, joka on myös koristekasvi. Gallianruusun risteymälajikkeita (Rosa Gallica-ryhmä) kutsutaan ranskanruusuiksi tai tarhagallianruusuiksi. Gallianruusu kasvaa 1–1,5 metriä korkeaksi pensaaksi. Sen varressa on nystykarvoja ja harvassa käyriä piikkejä. Lehden muodostavat lehdykät ovat kooltaan 3–7 senttimetriä. Ne ovat nahkeita ja muodoltaan leveänsoikeasta lähes pyöreään. Gallianruusun kukat ovat suuret, ne voivat olla yksinkertaiset tai kerrotut, väriltään monen sävyiset. Kiulukka on kalju tai nystykarvainen. == Lähteet == == Aiheesta muualla == * Suomen Lajitietokeskus: Gallianruusu (Rosa gallica) * Kasviatlas 2021: Gallianruusun (Rosa gallica) levinneisyys Suomessa. Luokka:Ruusulajit
Rohtovuohenherne

Rohtovuohenherne (Galega officinalis) on Euroopassa kasvava hernekasvien (Fabaceae) heimoon kuuluva ruoho, joka on myös koristekasvi. Rohtovuohenherne kasvaa 30–120 senttimetriä korkeaksi. Sen lehdet ovat parilehdykkäiset, muodoltaan soikean suikeita lehdyköitä on 5–8 paria. Rohtovuohenherneen kukinto on pitkäperäinen terttu. Kukat ovat 1–1,5 cm pitkät, väriltään valkoiset ja sinisuoniset. Palot ovat pystyasennossa. Keskiajalta lähtien rohtohernettä on käytetty diabeteksen eli sokeritaudin hoitoon, sillä sen sisältämä guanidiini alentaa potilaan verensokeria. == Lähteet == == Aiheesta muualla == * Kasviatlas: Rohtovuohenherne (Galega officinalis) Suomessa. * LuontoPortti: Rohtovuohenherne (Galega officinalis) * ITIS: Galega officinalis * United States Department of Agriculture (USDA): Galega officinalis Luokka:Hernekasvit
Kiitos paljon kiitos vaan

Kiitos paljon kiitos vaan on suomalaisen Vera Teleniuksen kokoelma-albumi vuodelta 1979. == Kappaleet == # Oi nainen # Kyyneleet # Meri kuutamolla # Älä sano nyt mitään # Odota # Pilvilinnat # Harlekiino # Milord # Kielletyt leikit # Kurjet # Missä armaani vieläkin viipyy # Seison rannalla # Suru # Nuoruuteni on ohi Luokka:Vuoden 1979 albumit Luokka:Vera Teleniuksen albumit
Kazakstanin parlamenttivaalit 2012

Kazakstanin parlamenttivaalit 2012 pidettiin sunnuntaina 15. tammikuuta 2012. Vaaleissa voitti presidentti Nursultan Nazarbajevin Nur Otan -puolue, joka saavutti noin 80% äänimäärän. Tämän lisäksi parlamenttiin nousivat Ak Žol ja Kazakstanin kommunistinen puolue, jotka saivat molemmat hieman yli 7% äänistä. Kansainvälisten tarkkailijoiden mukaan vaaleissa esiintyi vilppiä. ==Lähteet== Luokka:Kazakstanin vaalit Luokka:Vuoden 2012 vaalit
Judy Long

Zhu "Judy" Long (s. 15. tammikuuta 1969 Peking, Kiina) on kanadalainen entinen pöytätennispelaaja. Hän on edustanut ennen Kanadan kansalaisuuden saamista Kiinaa. Long on toiminut peliuransa ohella myös valmentajana, ja hän on pelannut ammattilaisena Portugalissa. Long voitti vuonna 1995 Aasian cupin edustaessaan Kiinaa. Hän sai ensimmäiset isot meriittinsä kanadalaisena vuonna 2007, kun hän voitti Pan-Amerikan kisoista hopea- ja pronssimitalin sekä maan kaksinpelimestaruuden. Hän oli vuonna 2008 maailmanmestaruuskisoissa Kanadan 28:nneksi sijoittuneessa joukkueessa ja hävisi samana vuonna Pekingin olympialaisissa kaksinpelin ensimmäisellä kierroksella. == Lähteet == Luokka:Kanadalaiset pöytätennispelaajat Luokka:Kiinalaiset pöytätennispelaajat Luokka:Vuonna 1969 syntyneet Luokka:Elävät henkilöt
Billy Mitchell (tulivuori)

Billy Mitchell on kerrostulivuori Bougainvillen saarella lähellä Bagana- tulivuorta Papua-Uudessa-Guineassa. Tulivuoren keskellä on kaksi kilometriä leveä ja 90 metriä syvä kaldera, joka on nykyään kraatterijärvi. Tulivuoren edellinen suuri purkaus tapahtui arviolta vuonna 1580.Global Volcanism Project: Billy Mitchell Viitattu 6.3.2013. Tulivuori on saanut nimensä kenraali Billy Mitchellin mukaan. ==Lähteet== Luokka:Papua-Uuden-Guinean tulivuoret Luokka:Oseanian vuoret
Unkarin taideteollisuusmuseo

Unkarin taideteollisuusmuseo () on käyttö- ja koriste-esineitä esittelevä taidemuseo Budapestissa. Vuonna 1872 perustettu kokoelma sijaitsee nykyään Ödön Lechnerin suunnittelemassa museorakennuksessa. Unkarin parlamentti päätti vuonna 1872 myöntää 50 000 forinttia taideteollisuusesineiden hankkimiseksi Wienin maailmannäyttelystä 1873. Esineiden oli tarkoitus muodostaa perusta uuden museon kokoelmille. Kokoelma oli alkuun esillä Kansallismuseossa, mutta sitten se siirrettiin vanhaan taidegalleriaan. Noin vuonna 1890 taideteollisuusmuseolle alettiin suunnitella omaa rakennusta. Suunnittelukilpailun voitti Ödön Lechnerin ja Gyula Pártosin ehdotus. Keisari Frans Joosef I avasi museon 1896 tuhatvuotisjuhlallisuuksien aikana.Kaupunkikirjat, s. 136. Museon kokoelmissa on useita käyttö- ja koriste-esineitä. Kokoelmissa on noin 4 000 huonekalua, joista merkittäviä ovat erityisesti ranskalaiset renessanssihuonekalut 1700-luvulta ja art nouveauta edustavat esineet 1800- ja 1900-lukujen taitteesta. Keramiikka- ja lasikokoelmassa on noin 23 000 esinettä. Kultaseppäkokoelmassa on 11 000 esinettä, joiden valmistamisessa on käytetty esimerkiksi hopeaa, pronssia, tinaa ja rautaa. Esineistöön kuuluu kelloja, koruja ja ruokailuvälineitä. Tekstiili- ja vaatekokoelmassa on noin 17 000 työtä, ja siihen kuuluu maailman toiseksi suurin osmanimattojen kokoelma. Vanhimmat esineet ovat koptien tekstiilejä. == Lähteet == * === Viitteet === == Aiheesta muualla == *Museon kotisivut Luokka:Unkarin taidemuseot Luokka:Budapestin museot
Dirty Love

Dirty Love on vuonna 2005 ensi-iltansa saanut romanttinen komediaelokuva. Elokuvan pääosia esittävät Jenny McCarthy, Eddie Kaye Thomas, Carmen Electra ja Victor Webster. Elokuvan on ohjannut John Mallory Asher ja käsikirjoittanut hänen entinen vaimonsa Jenny McCarthy. Elokuva sai huonot arvostelut ja voitti yhteensä neljä Razzie-palkintoa kategorioissa huonoin elokuva, huonoin kuvaus, huonoin naisnäyttelijä ja huonoin ohjaus. Dirty Love kertoo Rebeccasta (Jenny McCarthy) joka saa poikaystävänsä Richardin (Victor Webster) kiinni pettättämisestä, ja lähtee etsimään rakkautta jonka kädestäennustaja on hänelle kertonut saapuvaksi. == Lähteet == == Aiheesta muualla == * * Luokka:Yhdysvaltalaiset romanttiset komediat Luokka:Vuoden 2005 yhdysvaltalaiset elokuvat
Jättikorte

Jättikorte (Equisetum telmateia, vanh. muodossa E. telmateja) on kortteiden suvun laji, jolla on erityisen suurikokoiset kesäversot. == Ulkonäkö ja koko == Jättikortteen itiöversot ovat paksuhkot, moniniveliset ja väriltään kalpeanruskean valkoiset. Ne ovat lyhytikäiset ja kasvavat 10–25 senttimetriä korkeaksi. Kesäverso kohoaa 30–150 cm korkeaksi. Sen varsi on vihertävänvalkoinen, 4–10 mm paksu. Varren haarat ovat sivulle osoittavat tai yläviistot, karheat ja 4–5-särmäiset. == Levinneisyys == Jättikorte kasvaa Euroopassa, maanosan lähialueilla Aasissa ja Pohjois-Afrikassa sekä Pohjois- Amerikan länsirannikolla. Levinneisyydeltään se on Pohjoismaista katsoen melko eteläinen, pohjoisimmat kasvupaikat ovat Tanskassa, Ruotsin Skånessa, Latviassa ja Skotlannissa. Den virtuella floran: Jättefräken (Equisetum telmateia Ehrh.): Levinneisyys Maan pohjoisosassa. == Lähteet == Luokka:Kortteet
The Jack Vance Treasury

The Jack Vance Treasury on vuonna 2007 ilmestynyt kokoelma Jack Vancen novelleja ja pienoisromaaneja kirjailijan uran varrelta. Kirja sisältää Jack Vancen esipuheen ja kirjailija George R. R. Martinin johdannon. Teoksen toimittivat Terry Dowling ja Jonathan Strahan ja sen julkaisi Subterranean Press. == Sisältö == * Preface, Jack Vance * Jack Vance: An Appreciation, George R. R. Martin * Introduction: Fruit from the Tree of Life * ”The Dragon Masters” * ”Liane the Wayfarer” (suom. Liane Maankiertäjä) * ”Sail 25” * ”The Gift of Gab” * ”The Miracle Workers” * ”Guyal of Sfere” (suom. Guyal Sfereläinen) * ”Noise” * ”The Kokod Warriors” * ”The Overworld” (osa teosta The Eyes of the Overworld) * ”The Men Return” (suom. Ihmisen paluu) * ”The Sorcerer Pharesm” (osa teosta The Eyes of the Overworld) * ”The New Prime” (suom. Galaksin aivot) * ”The Secret” * ”The Moon Moth” (suom. Kuunkoi) * ”The Bagful of Dreams” (osa teosta Cugel's Saga) * ”The Mitr” * ”Morreion” (suom. Morreion, osa teosta Rhialto the Marvellous) * ”The Last Castle” (suom. Viimeinen linna) * Biographical Sketch & Other Facts, Jack Vance == Lähteet == Luokka:Tieteisnovellikokoelmat Luokka:Yhdysvaltalaiset novellikokoelmat Luokka:Vuoden 2007 kirjat
André Gustave Anguilé

André Gustave Anguilé (3. maaliskuuta 1920 – 23. toukokuuta 1999Index Am-Aq, Rulers.org) oli gabonilainen poliitikko ja diplomaatti. Hän syntyi Librevillessä ja toimi Gabonin ensimmäisenä ulkoministerinä vuosina 1960–1961. Hänen seuraajansa oli Jean-Hilaire Aubame. == Lähteet == Luokka:Gabonilaiset poliitikot Luokka:Ulkoministerit Luokka:Diplomaatit Luokka:Vuonna 1920 syntyneet Luokka:Vuonna 1999 kuolleet
Wild Thyme, Green Magic

Wild Thyme, Green Magic on vuonna 2009 ilmestynyt kokoelma Jack Vancen novelleja. Teoksen toimittivat Subterranean Pressille Terry Dowling ja Jonathan Strahan. Teokseen sisältyy kaksi elämäkerrallista esseetä Jack Vancesta, jotka on kirjoittanut tämän puoliso Norma Vance. == Sisältö == * Introduction, Terry Dowling ja Jonathan Strahan * ”Assault on a City” (1974) * ”Green Magic” (1963) * ”The World-Thinker” (1945) * ”The Augmented Agent” (1961) * ”Coup de Grace” (1958) * ”Chateau d'If” (1950) * ”The Potters of Firsk” (1950) * ”The Seventeen Virgins” (1974, osa teosta Cugel's Saga) * ”Ullward's Retreat” (1958) * ”Seven Exits from Bocz” (1952) * ”Wild Thyme and Violets” (2005) * ”Rumfuddle” (1973) * A Different View of Jack Vance (2003), Norma Vance * A Jack Vance Biography (2002), Norma Vance == Lähteet == Luokka:Tieteisnovellikokoelmat Luokka:Yhdysvaltalaiset novellikokoelmat Luokka:Vuoden 2009 kirjat
Rosy Varte

Rosy Varte (22. marraskuuta 1923 – 14. tammikuuta 2012) oli armenialaissukuinen Turkissa syntynyt ranskalainen näyttelijä. Hän esiintyi vuodesta 1949 uransa aikana 95 elokuvassa ja televisio-ohjelmassa. Hänellä oli pääosa vuonna 1972 elokuvassa Le Bar de la Fourche, joka osallistui Berliinin elokuvajuhlille. == Filmografia (valikoima) == * Manon - viettelijätär (1949) * Ranskalainen Can-Can (1954) * Sattuman ivaa (1957) * Rakastaja (1960) * Rakkautta 20-vuotiaana (1962) * Rakastaja tarjolla (1964) * Teräsvaari (1964) * Pelko kaupungin yllä (1972) * Le Bar de la Fourche (1972) * Rakkaus karkuteillä (1979) * Rivieran rantapiru pinteessä (1984) == Lähteet == Luokka:Ranskalaiset näyttelijät Luokka:Vuonna 1923 syntyneet Luokka:Vuonna 2012 kuolleet
Kuningassaniainen

Kuningassaniainen (Osmunda regalis) on suurikokoinen saniaislaji kuningassaniaiskasvien (Osmundaceae) heimossa. Se ainoa Euroopassa tavattava kuningassaniaiskasvilaji. == Ulkonäkö ja koko == Kuningassaniainen kasvaa 40–140 senttimetriä korkeaksi. Sen lehdet ovat vaaleanvihreät, lyhytruotiset ja kahteen kertaan parilehdykkäiset. Lehtisuonitus on hankahaarainen. Kuningassaniaisen itiöpesäkkeet ovat erillisissä pesäkelehdissä, jotka ovat keltaiset ja muuttuvat ruskeiksi. Röyhymäinen itiöpesäkkeistö sijaitsee lehden kärkiosassa. Itiöpesäkkeet ovat muodoltaan päärynämäiset. Ne avautuvat keskeltä. Kuningassaniaisen itiöpesäkkeiden rakenne eroaa selvästi monista muista saniaisista. == Levinneisyys == Kuningassaniaisella on laaja, epäyhtenäinen levinneisyysalue maapallon pohjoispuolella. Se kasvaa Pohjois- Amerikan itäosissa, Länsi- ja Etelä-Euroopassa, Pohjois-Afrikassa ja itäisimmässä Aasiassa. Pohjoisimmat kasvupaikat ovat Norjan länsirannikolla ja Ruotsissa. == Lähteet == == Aiheesta muualla == * Suomen Lajitietokeskus: Kuningassaniainen – Osmunda regalis Luokka:Kuningassaniaiskasvit
Hard-Luck Diggings

Hard-Luck Diggings: The Early Jack Vance on vuonna 2010 ilmestynyt Jack Vancen novellikokoelma, joka sisältää 14 tarinaa vuosien 1948 ja 1959 väliltä. Teoksen toimittivat Subterranean Pressille Terry Dowling ja Jonathan Strahan. == Sisältö == * Introduction * ”Hard-Luck Diggings” (1948) * ”The Temple of Han” (1951) * ”The Masquerade on Dicantropus” (1951) * ”Abercrombie Station” (1952) * ”Three-Legged Joe” (1953) * ”DP!” (1953) * ”Shape-Up” (1953) * ”Sjambak” (1953) * ”The Absent-Minded Professor” (1954) * ”When the Five Moons Rise” (1954) * ”The Devil on Salvation Bluff” (1955) * ”Where Hesperus Falls” (1956) * ”The Phantom Milkman” (1956) * ”Dodkin’s Job” (1959) == Lähteet == == Aiheesta muualla == * Rich Horton: Hard-Luck Diggings. The SF Site 2010. * Gareth D. Jones: Hard-Luck Diggings . The SF Crowsnest 7.1.2010. Luokka:Tieteisnovellikokoelmat Luokka:Yhdysvaltalaiset novellikokoelmat Luokka:Vuoden 2010 kirjat
The Artist

The Artist on vuonna 2011 ensi-iltansa saanut ranskalainen Michel Hazanaviciusin ohjaama mustavalkoinen romanttinen mykkäkomedia. Sen pääosissa ovat Jean Dujardin ja Bérénice Bejo. Elokuvan tarina sijoittuu Hollywoodiin vuosien 1927–1932 väliseen ajanjaksoon. Jean Dujardin näyttelee George Valentinia, mykkäelokuvien tähteä, jonka ura uhkaa tyssätä äänielokuvan nousuun. Samaan aikaan näyttelijä Peppy Miller (Berenice Bejo) on nousemassa suureen suosioon. Valentinin ja Millerin tarinat kietoutuvat yhteen elokuva- alan myllerryksessä. Dujardinin ja Bejon rinnalla näyttelevät muiden muassa yhdysvaltalaiset John Goodman ja James Cromwell sekä englantilainen Malcolm McDowell studiomogulina, autokuskina ja hovimestarina. Elokuvan Suomen ensi- ilta oli 2. maaliskuuta 2012. Elokuva palkittiin parhaan näyttelijän palkinnolla vuoden 2011 Cannesin elokuvajuhlilla, jossa elokuvan maailman ensi-iltanäytös järjestettiin. Elokuva sai kuusi Golden Globe -ehdokkuutta ja myöhemmin kymmenen Oscar-ehdokkuutta. Vuoden 2012 Bafta-palkintogaalassa The Artist palkittiin vuoden elokuvana sekä parhaasta ohjauksesta, käsikirjoituksesta, miespääosasta, kuvauksesta, musiikista ja puvustuksesta. Oscar-gaalassa elokuva sai viisi palkintoa muun muassa sekä parhaan elokuvan että parhaan ohjauksen palkinnon. ==Näyttelijät== ==Vastaanotto== ===Palkinnot ja ehdokkuudet=== Palkinto Kategoria Ehdokas Lopputulos Lähde Oscar Paras elokuva Thomas Langmann Paras ohjaus Michel Hazanavicius Paras miespääosa Jean Dujardin Paras musiikki Ludovic Bource Paras puvustus Mark Bridges Paras naissivuosa Bérénice Bejo Paras alkuperäinen käsikirjoitus Michel Hazanavicius Paras lavastus Laurence Bennett Robert Gould Paras kuvaus Guillaume Schiffman Paras leikkaus Anne-Sophie Bion Michel Hazanavicius ==Lähteet== ==Aiheesta muualla== * Viralliset sivut * * The Artist Box Office Mojossa * The Artist Rotten Tomatoesissa * The Artist Metacriticissä Luokka:Vuoden 2011 ranskalaiset elokuvat Luokka:Ranskalaiset mustavalkoelokuvat Luokka:Ranskalaiset romanttiset komediat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar- palkinnon saaneet elokuvat Luokka:Parhaan musiikin Oscar-palkinnon saaneet elokuvat Luokka:Parhaan puvustuksen Oscar-palkinnon saaneet elokuvat Luokka:Golden Globe -palkitut elokuvat Luokka:SAG-palkitut elokuvat Luokka:Elokuvat elokuvanteosta
Halotaani

Halotaani (kauppanimi Fluothane) on hengittämällä käytettävä anestesia-aine. Se otettiin käyttöön 1950-luvulla, ja se oli Suomessa luultavasti käytetyin hengitettävä anestesia-aine 1980-luvulle asti. Nykyisin halotaanilla ei ole Suomessa enää myyntilupaa. Halotaani ei itsessään ole kovin hyvä analgeetti. Kaasupullot sisältävät 0.01 % tymolia stabilointiaineena. == Lähteet == == Aiheesta muualla == * ChemSpider: Halotaani (3441) * IUPHAR ligand: 2401 * Kyoto Encyclopedia of Genes and Genomes (KEGG): Halotaani (D00542) * ChEMBL: Halotaani (CHEMBL931) * UNII: Halotaani (UQT9G45D1P) Luokka:Organohalidit Luokka:Anestesiologia Luokka:Halogeeniyhdisteet Luokka:WHO:n tärkeimmät lääkkeet Luokka:Nikotiiniantagonistit Luokka:NMDA-reseptorin antagonistit
Kellukat

Kellukat (Geum) on kasvisuku ruusukasvien heimossa. Siihen kuuluu 95 lajia. Joitain kellukkalajeja käytetään koristekasveina. Lähisukuiset ansikat (Waldsteinia) on yhdistetty Suomen Lajitietokeskuksen luokittelussa kellukoihin (vuoteen 2024 asti). Toisaalta ansikoita pidetään usein myös itsenäisenä sukuna.Plants of the World Online: Waldsteinia Willd. ("This genus is accepted") Viitattu 21.10.2021. == Kellukkalajeja == * idänkellukka (Geum aleppicum) * valkokellukka (Geum canadense) * punakellukka (Geum chiloënse) * tulikellukka (Geum coccineum) * amerikanansikka (Geum fragarioides, syn. Waldsteinia fragarioides) * karheakellukka (Geum hispidum) * japaninkellukka (Geum macrophyllum) * vuorikellukka (Geum montanum) * rönsykellukka (Geum reptans) * ojakellukka (Geum rivale) ** rusko-ojakellukka (var. rivale) ** keltaojakellukka (var. subalpinum) * rönsyansikka (Geum ternatum, syn. Waldsteinia ternata) * sulkakellukka (Geum triflorum) * kyläkellukka (Geum urbanum) * kermakellukka (Geum virginianum) * mätäsansikka (Geum waldsteinia, syn. Waldsteinia geoides) Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. === Lajit Suomessa === Suomessa kasvaa vakiintuneena neljästä viiteen kellukkalajia. Ojakellukka ja kyläkellukka ovat alkuperäiskasveja, idänkellukka ja japaninkellukka uustulokaskasveja. Yleisin on ojakellukka, joka on hyvin tavallinen Etelä-Suomessa ja kasvaa paikoin aivan Pohjois- Lapissakin. Rönsyansikkaa esiintyy Suomessa viljelyjäänteenä tai -karkulaisena. == Lähteet == == Aiheesta muualla == * Finto: Kassu – Kasvien suomenkieliset nimet: Geum *
Zunyi

Zunyi () on prefektuuritason kaupunki Guizhoun maakunnan pohjoisosassa Kiinassa. Kaupunki on yksi maakunnan tärkeimmistä kaupungeista Guiyangin ja Liupanshuin kanssa. Kaupungin väkiluku on 6,127 miljoonaa (2010) ja pinta-ala 30 763 neliökilometriä. Zunyi sijaitsee maakuntakeskus Guiyangista pohjoiseen. Puna-armeijan pitkän marssin jälkeen vuonna 1935 Guomindangille raskaan tappion kärsittyään kommunistipuolue piti kaupungissa kolmipäiväisen kokouksen. Kokouksessa puolue muutti periaatteitaan luoden edellytykset Mao Zedongin valtaannousulle. Kaupungin naapureina ovat pohjoisessa Chongqingin maakuntatason suurkaupunki, idässä Tongrenin prefektuuritason kaupunki, etelässä Qiandongnanin ja Qiannanin autonomiset prefektuurit sekä Guiyangin, Bijien ja lännessä Luzhoun prefektuuritason kaupungit. == Hallinnollinen jako == Piirikuntatasolla kaupunki jakautuu kolmeen kaupunkipiiriin (Honghuagang, Huichuan ja Bozhou), kahteen piirikuntatason kaupunkiin (Chishui ja Renhuai), kahteen gelaojen ja miaojen mukaan nimettyyn autonomiseen piirikuntaan (Daozhenin gelaojen ja miaojen autonominen piirikunta ja Wuchuanin gelaojen ja miaojen autonominen piirikunta) ja seitsemään piirikuntaan (Fenggang, Meitan, Suiyang, Tongzi, Xishui, Yuqing ja Zheng’an). == Galleria == ZY Yinhe Rd.jpg| Zunyi. Zunyi.JPG|Zunyi. ZY Zunyi Airport.jpg|Zunyi Xinzhoun lentoasemaa. Zunyi Bridge-1.jpg|Silta. ==Lähteet== == Aiheesta muualla == *TravelChinaGuide.com: Zunyi Travel Guide *Zunyi City Information (erityisesti talouspainotus) (chinaknowledge.com) *China Postal Code: Guizhou Province (prefektuuri ja piirikuntataso) (youbianku.com) Luokka:Guizhoun kaupungit Luokka:Guizhoun prefektuurit
Pellavaraiheinä

Pellavaraiheinä (Lolium remotum) on yksivuotinen heinälaji raiheinien suvussa. Se kasvaa 40–80 senttimetriä korkeaksi. Pellavaraiheinän lehtilavat ovat sileitä ja korvakkeet pitkiä. Kukinto on 5–14 cm pitkä ja harvatähkyläinen. Tähkylät ovat 8–11 mm pitkiä. Kukinto on tavallisesti vihneetön, mikä on erona samannäköiseen myrkkyraiheinään. Suomessa pellavaraiheinä on aiemmin kasvanut Pohjanmaan ja Kainuun korkeudelle asti pellavapeltojen rikkakasvina, mutta on hävinnyt kokonaan pelloilta. Viimeisimpinä vuosikymmeninä pellavaraiheinää on tavattu Suomessa hyvin harvinaisena satunnaistulokkaana. == Lähteet == == Aiheesta muualla == * Kasviatlas 2022: Pellavaraiheinän (Lolium remotum) levinneisyys Suomessa. * Global Biodiversity Information Facility (GBIF): Lolium remotum * Integrated Taxonomic Information System (ITIS): Lolium remotum * United States Department of Agriculture (USDA): Lolium remotum * Flora of China: Lolium remotum Luokka:Raiheinät Luokka:Suomesta hävinneet lajit
Vuoripöllönen

Vuoripöllönen (Otus spilocephalus) on pöllöihin kuuluva lintu. Sitä tavataan Bangladeshissa, Bhutanissa, Kambodžassa, Kiinaissa, Intiassa, Indonesiassa, Laosissa, Malaesiassa, Myanmarissa, Nepalissa, Pakistanissa, Taiwanissa, Thaimaassa ja Vietnamissa. Sen elinpiiriä ovat lauhkeat metsät, subtrooppiset ja trooppiset kosteat alavat ja vuoristometsät ja hävitetyt metsät. Se on paikoin yleinen. Se painaa 87,5 grammaa.Birdlife.org 16.1.2012 Sillä on hyvin korkea ääni, joka muistuttaa tutkan ääntä, ja sen silmät ovat lähes yhtä suuret kuin ihmiselläAvianweb viitattu 15.8.2012 . Tällä pöllösellä on seuraavat alalajit: * Otus spilocephalus hambroecki (Swinhoe, 1870) * Otus spilocephalus huttoni (Hume, 1870) * Otus spilocephalus latouchi (Rickett, 1900) * Otus spilocephalus luciae (Sharpe, 1888) * Otus spilocephalus siamensis Robinson & Kloss, 1922 * Otus spilocephalus spilocephalus (Blyth, 1846) * Otus spilocephalus vandewateri (Robinson & Kloss, 1916) * Otus spilocephalus vulpes (Ogilvie-Grant, 1906) ==Lähteet== Luokka:Pöllöset
Tommy Wingels

Tommy Wingels (s. 12. huhtikuuta 1988) on yhdysvaltalainen jääkiekkoilija, pelipaikaltaan keskushyökkääjä, mutta pystyy tarvittaessa pelaamaan myös laitahyökkääjänä. == Ura == Wingels pelasi ennen ammattilaisuraansa yhden kauden, 2006–2007, Cedar Rapids RoughRidersissa juniorisarja USHL:ssä ja kolme kautta, 2007–2010, ohiolaisen Miamin yliopiston joukkueessa RedHawksissa yliopistosarja CCHA:ssa. Hänet nimettiin NCAA:n Frozen Four -lopputurnauksen tähdistökentälliseen vuonna 2009 ja CCHA:n toiseen tähdistökentälliseen vuonna 2010, jona vuonna hänet myös palkittiin CCHA:n parhaan puolustavan hyökkääjän palkinnolla. San Jose Sharks varasi Wingelsin NHL:ään numerolla 177 varaustilaisuuden 2008 kuudennella kierroksella. Hän aloitti ammattilaisuransa vuonna 2010 ja pelasi kaudella 2010–2011 viisi NHL:n runkosarjaottelua, joista ensimmäisen 8. lokakuuta 2010, jolloin San Jose kohtasi Tukholmassa pelatussa ottelussa Columbus Blue Jacketsin. Suurimman osan kaudesta, 69 ottelua, hän vietti AHL:n Worcester Sharksissa. Wingels teki NHL-uransa ensimmäiset pisteet kaudella 2011–2012. Ensimmäinen maali syntyi 15. tammikuuta 2012 pelatussa ottelussa Chicago Blackhawksia vastaan. Hän pelasi kauden aikana lopulta 33 runkosarja- ja viisi pudotuspeliottelua NHL:ssä sekä 29 runkosarjaottelua AHL:ssä. Syksyllä 2012 alkaneen NHL:n työsulun ajan hän pelasi KooKoossa Suomen toiseksi korkeimmalla sarjatasolla Mestiksessä. Wingels pelasi lopulta Sharksien joukkueessa seitsemällä kaudella 337 ottelua ja teki 51+71=122 pistettä ennen siirtoaan Ottawa Senatorsiin kesken kautta 2016-17. Hän keräsi loppukaudella joukkueessa tehot 2+2=4 ja pelasi 37 ottelua. Wingels teki heinäkuussa 2017 sopimuksen vapaana agenttina Chicagoon. Hän pelasi joukkueessa 57 ottelua tehoin 7+5=12. Boston Bruins hankki Wingelsin kevään 2018 siirtotakarajalla. == Lähteet == Luokka:Yhdysvaltalaiset jääkiekkoilijat Luokka:San Jose Sharksin varaamat pelaajat Luokka:Vuonna 1988 syntyneet Luokka:Elävät henkilöt
SMS Arcona

SMS Arcona voi tarkoittaa seuraavaa: ;Preussin laivasto *SMS Arcona, potkurikorvetti ;Saksan keisarikunnan laivasto *SMS Arcona (1858), Arcona- luokan potkurifregatti *SMS Arcona (1885), Carola-luokan korvetti *SMS Arcona (1902), Gazelle-luokan kevyt risteilijä
Taupō (tulivuori)

Taupō on tulivuori Uuden-Seelannin Pohjoissaarella. Sen keskellä on supertulivuoren kaldera, joka nykyään on Uuden-Seelannin suurin järvi Taupojärvi. Tulivuori on osa Taupōn vulkaanista aluetta. Tulivuori purkautui ensimmäisen kerran arviolta 300 000 vuotta sitten. Noin vuonna 180 sattunut purkaus, joka tunnetaan myös nimellä Hatepen purkaus, oli yksi suurimmista purkauksista mikä on kirjattu ylös. Purkaus oli arviolta luokkaa 7. Tämän jälkeen vuori ei ole purkautunut. Tulivuoren lähistöllä on kuumia lähteitä ja Horomatangin, Rotokawan ja Turangin hydrotermisesti aktiiviset alueet. ==Aiheesta muualla== * Taupō Uuden-Seelannin GeoNetin sivustolla Luokka:Uuden- Seelannin tulivuoret Luokka:Supertulivuoret
Montevideo (departementti)

Montevideo on yksi Uruguayn departementeista. Sen pääkaupunki on Montevideo. Departementin väkiluku on 1 292 347 ja pinta-ala 530 km²Departments Citypopulation. ==Viinialue== Montevideon pohjoisten esikaupunkien ja Canelonesin kaupungin välillä sijaitsee Uruguayn tuottavimpia viinitarhoja. Uruguayn yleisin rypäle Tannat on alueen viljellyin lajike. Alueella viljellään muitakin tunnettuja ranskalaisia rypäleitä. Chenin Blanc, Sauvignon Blanc, Chardonnay ja Pinot Blanc ovat valkoisista viinilajikkeista yleisimmät. Tannatin lisäksi alueella viljellään punaisista rypälelajikkeista myös Syrahia, Cabernet Francia ja Merlot'ta. ==Lähteet== *http://www.wine- searcher.com/regions-montevideo === Viitteet === Luokka:Uruguayn departementit
Hakimullah Mehsud

Hakimullah Mehsud, oik. Jamshed Mehsud (n. 1979 Bannu – 1. marraskuuta 2013 Dande Darpa Khel, Pohjois-Waziristan) oli pakistanilainen Taliban-johtaja. Hän oli vuodesta 2009 Tehrik-i-Taliban Pakistanin (TTP) eli Pakistanin Talibanin johtaja. Hänen edeltäjänsä tehtävässä oli Baitullah Mehsud, jonka kanssa hän ei ollut sukua. Yhdysvaltojen ulkoministeriö liitti Mehsudin ja TTP:n 1. syyskuuta terroristilistalle Specially Designated Global Terrorist ja lupasi viiden miljoonan dollarin palkkion vihjeistä, jotka johtaisivat hänen kiinni saamiseensa. Tehrik-i-Talibanin johtajana Mehsud oli tärkeä hahmo Luoteis- Pakistanin heimoalueen konfliktissa. Alkuvuodesta 2012 oli liikkeellä väitteitä Mehsudin kuolemasta. Pakistanin turvallisuusviranomaiset väittivät hänen kuolleen Yhdysvaltojen miehittämättömässä lennokkihyökkäyksessä, Taliban kiisti tiedon. Mehsudin kuolemasta liikkui tietoja jo kahdesti aiemmin, elokuussa 2009 kolmen päivän välein.Ville Similä, Hakimullahin kolme kuolemaa, Helsingin Sanomat 17.1.2012 sivu B 1 Marraskuussa 2013 Pakistanin Taliban ilmoitti johtajansa kuolleen Yhdysvaltain ohjusiskussa Luoteis-Pakistanissa. == Lähteet == Luokka:Pakistanilaiset terroristit Luokka:1970-luvulla syntyneet Luokka:Vuonna 2013 kuolleet
Voimapari

Voimaparin muodostaa kaksi saman kappaleen eri kohtiin vaikuttavaa yhtä suurta, mutta vastakkais­suuntaista voimaa. Tällaiset voimat kumoavat toistensa vaikutuksen kappaleen massakeskipisteen kiihtymiseen, mutta niillä on momentti, jolla ne vaikuttavat kappaleen pyörimiseen. Jos kappale alku­tilanteessa on levossa, voimapari saa sen pyörimään, mutta ei siirtymään paikoiltaan. Voimaparin momentti on suuruudeltaan yhtä suuri kuin kumpikin näistä voimista kerrottuna niiden vaikutus­suorien etäisyydellä: : M = F_1 (p - q), missä F1 on toinen voimista, p, ja q taas voimien vaikutus­suorien ja niitä vastaan kohtisuoran tason leikkaus­pisteiden paikkavektorit. Voimaparin voimille ei voida määrittää resultanttia. Voimaparin muodostavat esimerkiksi ne voimat, joilla magneettikenttä vaikuttaa johdin­silmukassa tai käämissä kahteen johtimen osaan, joissa virta kulkee vastakkaisiin suuntiin. Niinpä magneetti­kenttä voi saada silmukan tai käämin pyörimään, mutta ei etenevään liikkeeseen. Tätä seikkaa hyödynnetään sähkö­moottoreissa. == Lähteet == * Luokka:Klassinen mekaniikka
Glen Garioch

Glen Garioch (skottia, äännetään paikallismurteella [ˈglɛn ˈge:ri], glen geeri ) on skottilainen viskitislaamo. Tislaamon perusti Thomas Simpson vuonna 1797, mutta ensimmäinen tislaamon itsensä pullottama Glen Garioch single malt -viski tuotiin markkinoille vasta vuonna 1972. Eräs näistä sekoittajista oli aberdeenilainen William Sanderson, joka tutustui Glen Gariochiin sen ollessa leithiläisten sekoittajien yhteisyrityksen omistuksessa. Vuonna 1886 Sanderson osti puolet tislaamosta itselleen, ja vuoteen 1921 mennessä hänen poikansa johtama sijoittajaryhmä oli saanut täyden määräysvallan yhtiössä. Tämän jälkeen useaan otteeseen omistajaa vaihtanut ja pitkiä aikoja suljettuna ollut Glen Garioch on nykyään osa Morrison Bowmorea. Yhtiö pullottaa suurimman osan tislaamon rajoitetusta tuotannosta single malt -viskinä, jonka ikämerkintä on 8–21 vuotta. == Lähteet == ==Aiheesta muualla== *http://www.glengarioch.com Luokka:Skotlantilaiset viskitislaamot
USS Perkins (DD-877)

USS Perkins (runkonumero DD-877) oli Yhdysvaltain laivaston Gearing-luokan hävittäjä. == Valmistus == Alus tilattiin Consolidated Steel Corporationilta Orangesta Texasista, missä köli laskettiin 19. kesäkuuta 1944. Alus laskettiin vesille 7. joulukuuta 1944 kumminaan Isabel Weld Perkins ja otettiin palvelukseen 4. huhtikuuta 1945 ensimmäisenä päällikkönään T. M. Fleck.Dictionary of American Naval Fighting Ships - USS Perkins == Argentiinan laivasto == Perkins siirrettiin 15. tammikuuta 1973 Argentiinalle, joka liitti sen samana päivänä laivastoonsa nimellä ARA Comodoro Py (runkonumero D-27). Alus osallistui Falklandin sotaan. Se poistettiin alusluettelosta 1984. Santa Cruz -luokan sukellusvene ARA Santa Cruz upotti aluksen 15. kesäkuuta 1987 torpedoimalla. ==Lähteet== * === Viitteet === Luokka:Gearing-luokan hävittäjät Luokka:Yhdysvaltalaiset toisen maailmansodan hävittäjät
Kazakstanin parlamenttivaalit 2007

Kazakstanin parlamenttivaalit 2007 järjestettiin Kazakstanissa 18. elokuuta 2007. Vaalit olivat voitto presidentti Nursultan Nazarbajevin Nur Otan -puolueelle, joka ensimmäistä kertaa itsenäisen Kazakstanin historiassa saavutti vaaleissa kaikki alahuoneen 98 paikkaa. Mikään muu puolue ei ylittänyt 7% äänikynnystä. Vaalien virallinen äänestysprosentti oli 68,4 %. Presidentti Nursultan Nazarbajev muutti keväällä 2007 maan perustuslakia, jotta vaalit voitaisiin pitää ennenaikaisesti. Samalla poistettiin myös presidentin virkakausien rajoitukset. puolue paikat äänet äänet puolue paikat lukumäärä osuus Isänmaan valo (Nur Otan) 98 5 247 720 88,41 % Yleiskansallinen sosiaalidemokraattinen puolue (Zhalpyulttyk Sotsial-Demokratiyalyk Partiya) 0 269 310 4,54 % Ak Zhol (Qazaqstan Demokratiyalyk Partiyasi Ak Zhol) 0 183 346 3,09 % Kazakstanin sosiaalidemokraattinen puolue Auyl (Qazaqstan Sotsial- Demokratiyalyk Auyl Partiyasi) 0 89 855 1,51 % Kazakstanin kommunistinen puolue (Qazaqstan Khalyk Kommunistik Partiyasi) 0 76 799 1,29 % Patrioottipuolue (Partiya Patriotov Qazaqstana) 0 46 436 0,78 % Rukhaniyat 0 22 159 0,37 % Lähde: Keskusvaalilautakunta 2007 Lähde: Keskusvaalilautakunta 2007 Lähde: Keskusvaalilautakunta 2007 Lähde: Keskusvaalilautakunta 2007 Lähde: Keskusvaalilautakunta 2007 Lähde: Keskusvaalilautakunta 2007 Lähde: Keskusvaalilautakunta 2007 == Lähteet == Luokka:Kazakstanin vaalit Luokka:Vuoden 2007 vaalit
Tjosovski

Tjosovski () on taajama ja kaupunkikunta Novgorodin alueen Novgorodin piirissä Venäjällä. Se sijaitsee Tjosovskojen ja Netylskojen suoalueiden keskellä 51 kilometriä Novgorodista luoteeseen. Kunnassa on 860 asukasta (vuonna 2012). ==Maantiede ja asutus== Tjosovskin kunnan pinta-ala on 137,4 neliökilometriä. Se rajoittuu koillisessa ja idässä Novgorodin piirin Tjosovo-Netylskin kuntaan, etelässä Batetskin piiriin ja lännessä Leningradin alueeseen.Generalnyi plan, s. 6. Pinta-alasta 54,3 % on maatalousmaata, 15,3 % metsää ja 5,5 % vesialuettaGeneralnyi plan, s. 12.. Keskustaajaman lisäksi kuntaan kuuluu Zabolotjen kylä, jossa vuonna 2009 oli kolme asukastaGeneralnyi plan, s. 16.. ==Historia== Paikkakunta on saanut alkunsa 1940-luvun lopulla perustetun turvetuotantoyrityksen työläisasutuksesta Tjosovo-2. Vuonna 1959 se sai kaupunkimaisen taajaman statuksen ja nimen Tjosovski. Enimmillään siellä oli yli 4 000 asukasta. Polttoturpeen tuotanto loppui Neuvostoliiton hajottua. Kaupunkimaisen taajaman asemasta luovuttiin vuonna 2009. ==Liikenne, talous ja palvelut== Tjosovskista on maantieyhteys Novgorodin ja Lugan väliselle maantielleGeneralnyi plan, s. 30.. Paikallisista elinkeinoista tärkeimpiä ovat julkiset palvelut ja hallinto. Puolet työvoimasta työskentelee kunnan ulkopuolella.Generalnyi plan, s. 20–21. Palveluihin kuuluvat lastentarha, keskikoulu, kulttuuritalo, kirjasto, pieni poliklinikka, yleinen sauna, posti ja pankkiGeneralnyi plan, s. 27–29.. ==Lähteet== * ===Viitteet=== ==Aiheesta muualla== * Tjosovskin kunnan sivusto Luokka:Novgorodin piirin kunnat
Hollisterin mellakka

Hollisterin mellakka oli American Motorcyclist Associationin "Gypsy tour" -ajoissa vuonna 1947 tapahtunut välikohtaus, joka kesti noin 40 tuntia. ==Tapahtumien kulku== Yhdysvaltain moottoripyöräharrastajien keskusliitto AMA järjesti Yhdysvaltain itsenäisyyspäivänä 4. heinäkuuta 1947 suuren ajotapahtuman Hollisterissa, KaliforniassaMölsä 2009, s. 37. Noin 4 500 asukkaan Hollisteriin tuli 4 000 motoristia. Ajoihin osallistui myös sotaveteraaniryhmä, jonka nimi oli The Pissed Off Bastards of Bloomington, P.O.B.O.B. eli lyhyesti P.O.B. Ryhmää johti Otto Friendl. Muita osallistujia olivat muun muassa Market Street Commandos ja Boozefighters. Väkijoukko rikkoi Hollisterin keskustan katuun kaljapulloja, ja motoristit pitivät pääkadulla nopeuskilpailujaThompson 2007, s 85. Juovuksissa olevat nahkatakkiset, farkkuhousuiset motoristit ajelivat ympäri kaupunkia holtittomasti ja jopa ravintoloiden ovista sisäänMölsä 2009, s. 38. Motoristeja loukkaantui kaatumisissa ja törmäyksissä. Varsinaisen mellakan käynnistivät BoozefightersThompson 2007, s 84. Syntyi joukkotappelu, humalaiset rähinöijät yritettiin vapauttaa väkivalloin, kaupungin seitsenhenkinen poliisi menetti tilanteen hallinnan ja osavaltion liikkuva poliisi tuli apuun. 40 tuntia kestäneessä riehunnassa loukkaantui 60, joista kolme vakavastiHavok in Hollister Motorcyclists Take Over Town, Many Injured, By C. I. Dourghty JR. San Francisco Chronicle Staff Writer: Transcribed by Mike Carroll Jr., Mike Carroll Productions. 50 pidätettiin, pääosin rauhan häiritsemisestä, ja suurin osa häiriöteoista oli Boozefighters-moottoripyöräkerhon tekemisiä. Noin 20 poliisin joukko sai tilanteen hallintaansa 5. heinäkuuta 1947 mennessäThompson 2007, s 87. Rangaistusten kovuus vaihteli 25 dollarin liikennesakosta kolmen kuukauden vankilatuomioihin. ==Mellakan jälkeisiä tapahtumia== Life-lehti julkaisi kuuluisaksi tulleen kuvan juopuneesta motoristista, mikä ei kuitenkaan ollut koko totuus tapahtumista1947 Hollister Invasion. Hollisterin tyyppinen tapahtuma toistui pari kuukautta myöhemmin Riversiden kaupungissaLunde 2004, s. 174. AMA:n silloisen pääsihteerin väitetään tapahtuman jälkeen sanoneen, että prosentti moottoripyöräilijöistä oli huligaaneja, mutta sitä on mahdoton todistaaA Brief History of "Outlaw" Motorcycle Clubs William L. Dulaney, November 2005. Joka tapauksessa Riversiden sheriffi kutsui häiritseviä motoristeja lainsuojattomiksi. ==Mellakka populaarikulttuurissa== Hollisterin ja Riversiden tapahtumat olivat innoituksena elokuvalle Hurjapäät, joka sai ensi-iltansa vuonna 1953. == Lähteet == * * * === Viitteet === Luokka:1947 Luokka:Rikokset Kaliforniassa Luokka:Mielenosoitukset ja levottomuudet Yhdysvalloissa
P. S. Vuoristo

Paavo Sakari Vuoristo (sukunimi aik. Friberg) (6. kesäkuuta 1869 Kankaanpää – 24. toukokuuta 1946 Kajaani) oli suomalainen seminaarinlehtori, kansakoulutarkastaja, oppikirjojen tekijä ja näytelmäkirjailija. ==Henkilöhistoria== Vuoriston vanhemmat olivat nimismies Karl Arvid Friberg ja Fanny Adelaide Boijer. Hän pääsi ylioppilaaksi Suomalaisesta normaalilyseosta 1889 ja opiskeli Helsingin yliopistossa valmistuen filosofian kandidaatiksi 1891. Vuoristo toimi opettajana oppikouluissa ja opettajaseminaareissa. Viimeksi hän oli Kajaanin seminaarin äidinkielen lehtori ja varajohtaja 1902–1936 sekä Kajaanin kansakoulujen tarkastaja 1921–1936. Vuoristo oli naimisissa kaksi kertaa, ensin 1893–1932 Johanna Ingeborg Hanna Wallinin (k. 1932) kanssa. Heillä oli kahdeksan lasta, joista yksi oli metsäteknologian professori Ilmari Vuoristo. Vuodesta 1934 Vuoriston puoliso oli Tyra Kärjenkoski. ==Kirjallinen tuotanto== Vuoristo kirjoitti kansakoulun äidinkielen kielioppeja ja työkirjoja sekä lisäksi lastennäytelmiä: * Kansakoulun kielioppi. Tekijä, Kajaani 1917, korj. painos Otava 1919, 6. painos 1930, nimellä Kansakoulun kielioppi ynnä sen täydennys- ja kertauskurssi 7. painos 1935, 8. painos 1937, 11. painos 1946, 13. painos 1953 * Muistojulkaisu Kajaanin seminaarin osanotosta vapaustaisteluumme 1918, teoksessa Kajaanin seminaari. Kertomus lukuvuosilta 1917-1919. Kajaani 1919 * Kansakoulun kieliopin harjoitusvihko. Otava 1922, 7. painos 1938, 12. painos 1951, 13. painos 1953 * Opetusohjelmia kansakoulun kielioppia varten. Otava 1925 * Kansakoulun kieliopin kertausharjoituksia. Otava 1926, 8. painos 1962, 9. painos 1966 * Lyhyt äidinkielen opetusoppi. Otava 1926 * Kieliopin työkirja 1 : Yläkansakoulun alaluokkia varten. 18 Martta Wendelinin piirtämää kuvaa. Otava 1937, 2. korj. ja täyd. painos 1938, nimellä Kieliopin työkirja 1 : Kansakoulun III ja IV luokkaa varten 3. painos 1950 * Kieliopin työkirja 2 : Yläkansakoulun yläluokkia varten. Otava 1937, 2. korj. ja täyd. painos 1938, 3. painos 1951 * Lumottu prinsessa ja muita lastennäytelmiä. Otava 1938 * Äidinkieltä oppimassa ; tekijät P. S. Vuoristo, Taimi Metsikkö ; kuv. Helga Sjöstedt. P. S. Vuoriston ”Kansakoulun kieliopin” 14. uudistettu painos Otava 1955, 15. painos 1959, 16. painos 1962 * Kieliopin harjoitustehtäviä : liittyy P. S. Vuoriston,Taimi Metsikön Äidinkieltä oppimassa nimiseen kansakoulun kielioppiin ; tekijät P. S. Vuoristo, Taimi Metsikkö. Entisen P. S. Vuoriston Kansakoulun kieliopin harjoitusvihkon ja Kansakoulun kieliopin kertausharjoituksia vihkon yhdistetty, uudistettu laitos.Otava 1955, 2. painos 1957, 4. painos 1961, 6. painos 1967 == Lähteet == * * * Anneli Kotisaari : Elisabet (Lisken) Johanneksentytär Wegelius s. 01.05.1698 Tyrvää ja hänen jälkeläisiään yhteensä 252 taulua, taulu 36 Luokka:Suomalaiset opettajat Luokka:Suomalaiset kirjailijat Luokka:Suomalaiset tietokirjailijat Luokka:Suomalaiset näytelmäkirjailijat Luokka:Vuonna 1869 syntyneet Luokka:Vuonna 1946 kuolleet